EU vil starte på nytt i handelssamtaler med USA
EUs handelskommissær Phil Hogan vil begynne på nytt innenfor flere betente områder når han møter sin amerikanske motpart for første gang denne uken.
Phil Hogan (t.h.) reiser tirsdag til Washington med håp om en ny start i handelssamtalene med USA. Her er han sammen med Frankrikes finansminister Bruno Le Maire. Arkivfoto: Michel Euler / AP / NTB scanpix Vis mer
Publisert tirsdag 14. januar 2020 - 08:37
Sist oppdatert tirsdag 14. januar 2020 - 08:38
Irske Hogan er riktignok ingen politisk grønnskolling, men han har bare hatt ansvar for EUs utenrikshandel siden 1. desember. Tirsdag møter han USAs handelsutsending Robert Lighthizer i Washington for tre dager med samtaler.
Like før jul ble de to enige om å møtes for å ta opp igjen diskusjonene om frihandel. Målet er en generell fjerning av tollavgifter, men det er gnisninger på flere områder.